આમિર ખાનની સુંદર ફિલ્મ 'દંગલ'માં નાની ગીતા ફોગાટનું પાત્ર ભજવનાર ઝાયરા વસીમના જાહેર માફીનામાથી ચારે તરફ કોલાહલ ઉઠ્યો છે. તેણે આ જાહેર માફીનામામાં કોઇ વ્યક્તિ કે ઘટનાનો ચોખ્ખો ઉલ્લેખ નથી કર્યો. આમ છતાં એ વાત સ્પષ્ટ થાય છે કે, તેની મેહબૂબા મુફ્તી સાથેની મુલાકાતથી ઉઠેલા વિરોધને કારણે તેણે આ પોસ્ટ લખી છે. જે ફેસબૂક એકાઉન્ટ પરથી આ માફીનામું લખાયું છે, તે ઝાયરાનું વેરિફાઇડ એકાઉન્ટ છે. આમ છતાં ઘણા લોકો પોસ્ટ ફેક હોવાનું કહી રહ્યાં છે.